Hedvig Lindahl

Rut Hedvig Lindahl, (Katrineholm, 1983ko apirilaren 29a) futbolari suediarra da. Espainiako Lehen Mailako Atlético Madrilen atezain gisa jokatzen du. Nazioarteko txapelketetako jokalaria da 2002an Suediarekin debuta egin zuenez geroztik.

Bere herrialdea, 5 Mundialetan ordezkatu du; zilarrezko domina lortu zuen 2003an, jokatu gabe, eta bi brontzezko domina, 2011n eta 2019an. Bost aldiz izan da olinpikoa, eta zilarrezko domina lortu zuen Rio de Janeiroko Jokoetan eta Tokioko Jokoetan. 4 Eurokopatan parte hartu du.

2020ko Udako Olinpiar Jokoetan, Tokio 2020an (Tokio), Suediako taldea Kanadako taldearen (urrezko domina) atzetik eta AEBko taldearen (bronzezko domina) aurretik sailkatu zen. Honako hauek osatzen zuten Suediako taldea: Hedvig Lindahl, Jonna Andersson, Emma Kullberg, Hanna Glas, Hanna Bennison, Magdalena Eriksson, Madelen Janogy, Lina Hurtig, Kosovare Asllani, Sofia Jakobsson, Stina Blackstenius, Jennifer Falk, Amanda Ilestedt, Nathalie Björn, Olivia Schough, Filippa Angeldal, Caroline Seger, Fridolina Rolfö, Anna Anvegård, Julia Roddar, Rebecka Blomqvist eta Zećira Mušovićek.

Nazioarteko emaitzak
 

Bi Premier Leagues, bi FA Cup eta Spring Series bat irabazi ditu Chelsearekin, eta bundesliga bat eta Alemaniako Kopa bat Wolfsburgekin. Suedian, bi kopa irabazi zituen Linköpingsekin. Atlético Madrilekin Espainiako Superkopa bat irabazi du.

2019an, atezain onenaren The Best sarirako izendatu zuten; Suediako jokalaririk onena, eta, askotan, Suediako atezainik onena izendatu izan dute.

Erreferentziak

Kanpo estekak 

Futboleko atezainak
Suediako emakume futbolariak
Olinpiar Jokoetako dominadunak futbolean
2008ko Udako Olinpiar Jokoetako futbolariak
2012ko Udako Olinpiar Jokoetako futbolariak
2016ko Udako Olinpiar Jokoetako futbolariak
2016ko Udako Olinpiar Jokoetako dominadunak
2020ko Udako Olinpiar Jokoetako futbolariak
2020ko Udako Olinpiar Jokoetako dominadunak
Atlético de Madrideko futbolariak
Chelsea Football Clubeko futbolariak